11/12/2020 | Administración LocalMunicipal
Oroso
Aprobación definitiva da modificación da Ordenanza fiscal reguladora do Imposto de Vehiculos de Tracción Mecánica (IVTM)

ASUNTO: APROBACIÓN DEFINITIVA DE MODIFICACIÓN ORDENANZA FISCAL REGULADORA DO IMPOSTO DE VEHÍCULOS DE TRACCIÓN MECÁNICA (IVTM) Terminado o prazo de exposición pública sen presentación de reclamacións dos seguintes expedientes, aprobados en sesión plenaria de data 19 de outubro, e publicado anuncio de aprobación provisional no BOP do 22 de outubro: o Modificación da ordenanza reguladora do imposto de vehículos de tracción mecánica (IVTM). De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación das devanditas ordenanza, ó considerarse aprobadas definitivamente: “MODIFICACIÓN DA ORDENANZA FISCAL DO IMPOSTO DE VEHÍCULOS DE TRACCIÓN MECÁNICA 1º) O artigo 3 da ordenanza queda redactado como segue: Artigo 3º.- Beneficios fiscais 3.1 Bonificación para vehículos históricos 1.-Os suxeitos pasivos que ó seu nome conste o vehículo no permiso de circulación, poderán solicitar unha bonificación do 100% na cota do imposto, cando o vehículo teña unha antigüidade superior a 25 anos, contados a partir da data da súa fabricación. Se esta non se coñecera, tomarase como tal a da súa primeira matriculación ou, no seu defecto, a data en que o correspondente tipo ou variante se deixou de fabricar.2.-A bonificación establecida no apartado anterior será de natureza regrada e terá carácter rogado, debendo ser solicitada expresamente polo suxeito pasivo ante a entidade local que teña asumida a xestión tributaria do imposto. Con anterioridade á retribución do imposto deberase achega-la documentación acreditativa necesaria para determina-lo sinalado no apartado anterior. Esta documentación será: acreditación da data de primeira matriculación ou certificado de fabricación do vehículo expedido polo fabricante correspondente.3.-O efecto da concesión da presente bonificación comezará a partir do exercicio seguinte ó da data da súa solicitude e non terá carácter retroactivo.3.2 Bonificación en función da incidencia medioambiental da clase de carburante e tipo de motor dos vehículos.1.- Establecese unha bonificación do 60 % na cota do imposto a favor dos suxeitos pasivos titulares de aqueles vehículos cuxas características técnicas impliquen a concesión da Etiqueta Ambiental de CERO emisións pola Dirección Xeral de Tráfico.2.-A bonificación establecida no apartado anterior terá carácter rogado, debendo ser solicitada expresamente polo suxeito pasivo ante a entidade local que teña asumida a xestión tributaria do imposto. Deberase achegar calquera da seguinte documentación necesaria para acreditar o dereito á bonificación: a) Certificado ou informe da Dirección Xeral de Tráfico sobre a acreditación da posesión da devandita etiqueta. b) Copia ou fotografía da etiqueta na que se aprecie claramente os datos do vehículo.3.- No suposto de que o dereito á concesión da etiqueta aparecese reflectido no Rexistro de Vehículos ou os servizos da Sede Electrónica da Dirección Xeral de Tráfico, poderase substituír a presentación da documentación exposta por unha autorización á entidade local que teña asumida a xestión tributaria do imposto para acceder aos devanditos recursos e acreditar esta circunstancia. Non será preciso axuntar a devandita autorización se os datos fosen de acceso público libre.4.-O efecto da concesión da presente bonificación comezará a partir do período impositivo seguinte ó da data da súa solicitude e non terá carácter retroactivo, tendo carácter indefinido sempre que se manteñan as condicións tidas en conta para a súa concesión. Por excepción, no suposto de primeira adquisición do vehículo, a bonificación surtirá efecto no período impositivo da data de solicitude sempre que se presentase esta coa solicitude de alta no Padrón ou no seu caso autoliquidación do imposto. DISPOSICIÓN FINAL A presente modificación da ordenanza entrará en vigor ó día seguinte da súa publicación íntegra no Boletín Oficial da Provincia logo da súa aprobación definitiva polo Pleno da Corporación municipal, e estará en vigor ata a súa derrogación expresa.” Contra a aprobación definitiva desta ordenanza únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar dende o día seguinte á publicación do presente anuncio no Boletín Oficial da Provincia. En Oroso, a 4 de decembro de 2020 O Alcalde-presidente, Manuel Mirás Franqueira